AUDITORLIK FAOLIYATINI TAKOMILLAShTIRISh VA AUDITORLIK TEKShIRIShLARINING AHAMIYATINI OShIRISh TOʻGʻRISIDA
(resolution, 2022-04-12)

“Auditorlik faoliyati toʻgʻrisida”gi Oʻzbekiston Respublikasi Qonunini amalga oshirish, auditorlik xulosalari soliq organlari va boshqa nazorat organlari tomonidan hisobga olinishini taʼminlash maqsadida Vazirlar Mahkamasi qaror qiladi: 1. Belgilansinki: buxgalteriya hisobini yuritish va hisobot tuzish auditorlik tashkiloti tomonidan amalga oshiriladigan mikrofirmalarning moliya-xoʻjalik faoliyati soliq organlari tomonidan tegishli auditorlik tashkiloti albatta jalb qilingan holda tekshiriladi. Bunda moliyaviy hisobotning toʻgʻriligi uchun auditorlik tashkiloti javob beradi. 2. Quyidagilar: Majburiy auditorlik tekshiruvi oʻtkazilishidan boʻyin tovlaganligi uchun xoʻjalik yurituvchi subyektlardan jarima undirish tartibi toʻgʻrisidagi nizom 2-ilovaga muvofiq tasdiqlansin. 6. Oʻzbekiston Respublikasi Adliya vazirligi va Moliya vazirligi: faoliyat koʻrsatayotgan auditorlik tashkilotlarini 2001-yil 1-oktabrgacha mazkur qaror talablariga muvofiq belgilangan tartibda qayta roʻyxatdan oʻtkazsinlar va auditorlik faoliyatini amalga oshirishga yangi namunadagi litsenziya bersinlar; Davlat soliq qoʻmitasi bilan birgalikda koʻrsatib oʻtilgan muddatda qayta roʻyxatdan oʻtmagan auditorlik tashkilotlari faoliyatini belgilangan tartibda toʻxtatish chora-tadbirlarini koʻrsinlar. 7. Oʻzbekiston Respublikasi Adliya vazirligi, vazirliklar va idoralar idoraviy meʼyoriy hujjatlar qayta koʻrib chiqilishini va mazkur qarorga muvofiqlashtirilishini taʼminlasinlar. 8. Hukumatning ayrim qarorlariga 4-ilovaga muvofiq oʻzgartirish va qoʻshimchalar kiritilsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin. 1. Mazkur Nizom “Auditorlik faoliyati toʻgʻrisida”gi Oʻzbekiston Respublikasi Qonuniga muvofiq ishlab chiqilgan va majburiy auditorlik tekshiruvi oʻtkazilishidan boʻyin tovlaganligi uchun xoʻjalik yurituvchi subyektdan jarima undirishning yagona tartibini belgilab beradi. 2. Mazkur Nizomning amal qilishi qonunchilikka muvofiq majburiy auditorlik tekshiruvi oʻtkaziladigan xoʻjalik yurituvchi subyektlarga tatbiq etiladi. 3. Xoʻjalik yurituvchi subyektning majburiy auditorlik tekshiruvi oʻtkazilishidan boʻyin tovlashi jarima solish uchun asos hisoblanadi. Quyidagilar: hisobot yilidan keyingi yilning 1-mayigacha yillik moliyaviy hisobot auditorlik tekshiruvidan oʻtkazilmasligi; auditorlik xulosasi mavjud emasligi xoʻjalik yurituvchi subyektning majburiy auditorlik tekshiruvi oʻtkazilishidan boʻyin tovlashi deb eʼtirof etiladi. 4. Majburiy auditorlik tekshiruvi oʻtkaziladigan xoʻjalik yurituvchi subyekt oldingi yil uchun oʻz yillik moliyaviy hisobotini hisobot yilining 1-mayigacha auditorlik tekshiruvidan oʻtkazadi va auditorlik tekshiruvi tamom boʻlgandan keyin 15 kun mobaynida tegishli soliq organiga auditorlik xulosasining belgilangan tartibda tasdiqlangan nusxasini taqdim etadi. 5. Auditorlik xulosasi nusxasi soliq organiga belgilangan muddatda taqdim etilmagan taqdirda xoʻjalik yurituvchi subyekt soliq organiga auditorlik xulosasi mavjud emasligining sababini aks ettiruvchi tushuntirishni yozma shaklda taqdim etishi kerak. Qonunchilikka muvofiq majburiy auditorlik tekshiruvi oʻtkazilishidan boʻyin tovlash xoʻjalik subyektining mansabdor shaxsiga nisbatan maʼmuriy jazo qoʻllanishiga olib keladi. Xoʻjalik subyektining mansabdor shaxsiga nisbatan maʼmuriy jazo qoʻllangandan keyin kalendar yil oxirigacha majburiy auditorlik tekshiruvi oʻtkazilishidan boʻyin tovlash xoʻjalik subyektidan ushbu Nizomning 7-bandida nazarda tutilgan miqdorda jarima undirilishiga olib keladi. Bunda majburiy auditorlik tekshiruvi oʻtkazilishidan boʻyin tovlangan taqdirda xoʻjalik subyektiga jarima sud tartibida solinadi, xoʻjalik subyekti sodir etilgan huquqbuzarlikda aybini tan olgan hamda jarimani ixtiyoriy ravishda toʻlagan taqdirda esa — jarima soliq organi tomonidan solinadi; 6. Jarima qonunchilikda belgilangan tartibda undiriladi. Bunda xoʻjalik subyektining oxirgi hisobot sanasidagi joriy aktivlarining yigirma foizidan ortiq boʻlgan yalpi jarima xoʻjalik subyektiga jarima solish toʻgʻrisida qaror qabul qilingan kundan boshlab undiriladigan summani olti oy mobaynida har oyda boʻlib-boʻlib toʻlash huquqi berilgan holda undirib olinadi. 7. Jarima stavkalari tabaqalashtirilgan va majburiy tekshiriladigan xoʻjalik yurituvchi subyektning hisobot yili oxirida mahsulotlar (ishlar, xizmatlar)ni sotishdan olingan yalpi tushumi miqdoriga qarab belgilanadigan miqdorlarda undirib olinadi. Jarima miqdori* Bir yilda mahsulot (ishlar, xizmatlar) sotishdan olingan yalpi tushum miqdori (QQS ham shu jumlaga kiradi)** Bazaviy hisoblash miqdorining 50 baravari bazaviy hisoblash miqdorining 500 baravarigacha Bazaviy hisoblash miqdorining 75 baravari bazaviy hisoblash miqdorining 500 baravaridan 15 ming baravarigacha Bazaviy hisoblash miqdorining 100 baravari bazaviy hisoblash miqdorining15 ming baravaridan ortiq 9. Toʻlanadigan jarimalar toʻliq miqdorda tegishli mahalliy budjetiga oʻtkaziladi. 10. Soliq organlari quyidagilar: majburiy auditorlik tekshiruvi oʻtkaziladigan xoʻjalik yurituvchi subyektlar; har bir xoʻjalik yurituvchi subyektlar boʻyicha auditorlik tekshiruvi oʻtkazgan auditorlik tashkilotini koʻrsatib oʻtgan holda majburiy auditorlik tekshiruvi oʻtkazilgan xoʻjalik yurituvchi subyektlar; majburiy auditorlik tekshiruvi oʻtkazilishidan boʻyin tovlagan xoʻjalik yurituvchi subyektlar; majburiy auditorlik tekshiruvi oʻtkazilishidan boʻyin tovlagan xoʻjalik yurituvchi subyektlarga va ularning mansabdor shaxslariga nisbatan qoʻllanilgan jarima sanksiyalari toʻgʻrisida maʼlumotlar bazasini olib boradi. Davlat soliq qoʻmitasi har yili 20-fevralgacha va 20-iyulgacha litsenziya beruvchi organga ushbu xoʻjalik yurituvchi subyektlar va ularga nisbatan oʻtgan yil va joriy yilning birinchi yarmi uchun qoʻllanilgan jarima sanksiyalari toʻgʻrisida umumlashma axborot taqdim etadi. Bunda har bir majburiy auditorlik tekshiruvidan oʻtkazilgan xoʻjalik yurituvchi subyekt boʻyicha mazkur tekshiruvni olib borgan auditorlik tashkiloti koʻrsatib oʻtiladi. Majburiy auditorlik tekshiruvi oʻtkazmagan xoʻjalik yurituvchi subyektga nisbatan qonunchilikda nazarda tutilgan jazo choralarini qoʻllamaganligi uchun soliq organlarining mansabdor shaxslari qonunchilikda belgilangan tartibda javobgar boʻladilar. 2. Quyidagilar: Oʻzbekiston Respublikasi Vazirlar Mahkamasining “Moliyaviy nazoratni mustahkamlash va xoʻjalik faoliyatiga moliyaviy nazoratning auditorlik shakllarini joriy etish toʻgʻrisida” 1993-yil 3-maydagi 198-son qarori; Oʻzbekiston Respublikasi Vazirlar Mahkamasining “Faoliyatning ayrim turlari bilan shugʻullanish uchun maxsus ruxsatnomalar (litsenziyalar) berish tartibini takomillashtirish toʻgʻrisida” 1994-yil 19-apreldagi 215-son qarori (Oʻzbekiston Respublikasi QT, 1994-y., 23-modda) bilan tasdiqlangan Korxonalar (tashkilotlar)ga faoliyatning ayrim turlari bilan shugʻullanish huquqini beradigan maxsus ruxsatnomalar (litsenziyalar) berish tartibi toʻgʻrisidagi nizom II boʻlimining auditorlik faoliyatini amalga oshirishga litsenziya berishga doir qismi oʻz kuchini yoʻqotgan deb hisoblansin.